钦定古今图书集成/明伦汇编/官常典/第747卷 > 吴凯
## 钦定古今图书集成/明伦汇编/官常典/第747卷 > 吴凯

按《济南府志》：“凯字献明，三戒子。邑廪生，以孝友称乡
里间。善诗古文词，精锺王书法，为人正直不阿。天启
间，家贫甚，有出入阉门者，荐为阉人幕客，且许酬以
科名，凯正色叱之。时王吏部象春闻而叹赏，赠以诗
‘芝兰生谷中，幽隐自含秀。菟丝附茑萝，蔓延结高冈’
之句。学宫傍有空地，胥吏辈欲改为马厩。时邑令贪”
暴，刚愎自用，无敢撄其锋者。凯立争之，得免。己卯，土
寇陷长山城，与令言战守，以不屈遇变。子琯，登进士。